**Приети сигнали по „Зеления телефон”, „дежурния телефон“ и електронна поща в РИОСВ - Враца за**

**АВГУСТ 2020 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 01.082020г. | Сигнал постъпил на „дежурен“ телефон в РИОСВ-Враца  | Сигнал постъпил на „дежурен“ телефон в РИОСВ-Враца относно намерен в безпомощно състояние Бял щъркел | РИОСВ-Враца | Птицата е млад екземпляр и е открита в двора на жалбоподателя в с. Алтимир, в близост до щъркелово гнездо, от което най-вероятна е паднала при опит за летене. Щъркелът е жизнен без видими следи от физически наранявания или кръв по оперението. Единият крак е силно деформиран в резултат от травма и е зараснал накриво. Не са ясни причините довели до травмата. Птицата е транспортирана незабавно за временно настаняване и лечение в спасителен център за диви животни, гр. Стара Загора.Белият щъркел е защитен вид, включен в Приложение 3 на Закона за биологичното разнообразие. |
| 2. | 06.08.2020г. | Сигнал постъпил на телефон на директора на РИОСВ- Враца | Сигнал постъпил на телефон на директора на РИОСВ- Враца относно замърсяване на река Скът в землището на с. Оходен. | РИОСВ- Враца  | От експерти на РИОСВ – Враца е извършена незабавна проверка на река Скът при с. Оходен. При огледа на място от служителите на екоинспекцията е констатирано, че реката е видимо чиста без следи от замърсяване и в нея плуват пасажи от малки риби.От Регионална лаборатория във Враца към Изпълнителна агенция по околна среда в два последователни дни са взети водни проби за анализ от три пункта на реката при с. Оходен, както и от реката преди и след селото. Експресно измерените на място показатели рН, електропроводимост и разтворен кислород, както и лабораторните анализи относно съдържание на азот и фосфор  не показват наличие на замърсяване. Не е констатирано замърсяване и с пестициди. |
| 3. | 13.08.2020г. | Сигнал постъпил на „зелен“ телефон в РИОСВ-Враца от дежурен координатор на тел. 112 | Сигнал постъпил на „зелен“ телефон в РИОСВ-Враца от дежурен координатор на тел. 112 относно нерегламентирано изсипване на вторична биомаса от инсталациите за биогаз в с. Царевец. | РИОСВ-Враца | От експерти на инспекцията е извършена незабавна проверка на място, в присъствието на подателя на сигнала и представители на РУ – Мездра към ОД МВР Враца. Извършен е обход и оглед на земеделски земи в землището на с. Ослен Криводол, общ. Мездра, при което е констатирано следното:В земеделски имот, на който е отглеждана царевица, разположен в землището на с. Ослен Криводол, се извършва влагане (наторяване) на ферментационен продукт, формиран от инсталациите за производство на ел. енергия от биогаз в с. Царевец. За тази дейност (обработка на земеделска повърхност, водеща до подобряване на земеделието) фирмата притежава Разрешително, издадено от директора на РИОСВ – Враца. Съгласно поставено условие в цитираното Разрешително, операторът е задължен да спазва изискванията и разпоредбите на Наредба за разделно събиране на биоотпадъци и третиране на биоразградимите отпадъци (обн, ДВ бр.11/25.01.2017 г.). Съгласно чл. 25, ал.1 от Наредбата, операторът на съоръжението за оползотворяване на биоотпадъци е длъжен да осъществява периодичен контрол на компоста, ферментационния продукт, органичния почвен подобрител и стабилизираната органична фракция посредством аналитични изпитвания, осъществявани от акредитирана лаборатория.В момента на проверката не са представени протоколи от извършени анализи на ферментационния продукт и в тази връзка са дадени предписания за предоставяне в РИОСВ-Враца на необходимите документи. След изтичане срока на даденото предписание е констатирано, че към момента не е извършено изпитване на ферментационния продукт и ОДБХ – Враца не е уведомена за това, че започва влагане на ферментационен продукт в земеделски земи. С това дадените предписания не са изпълнени в указания срок, както и не са спазени разпоредбите на Наредба таза разделно събиране на биоотпадъци и третиране на биоразградимите отпадъци.Във връзка с гореизложеното, на фирмата извършваща наторяването ще бъде потърсена административнонаказателна отговорност.. |
| 4. | 18.08.2020г. | Сигнал постъпил по електронна поща в РИОСВ-Враца | Сигнал постъпил по електронна поща в РИОСВ-Враца относно незаконна продажба на препарирана птица от защитен вид. | РИОСВ-Враца | Обявата за продажба на препариран обикновен мишелов е публикувана на сайт за ловни трофеи. Поради липса на данни за лицето публикувало обявата, ше бъде потърсено съдействие от Окръжна прокуратура-Враца за установяването му, след което ще бъдат предприети действия съобразно екологичното законодателство.  |
| 5. | 19.08.2020г. | Сигнал постъпил на „зелен“телефон в РИОСВ-Враца | Сигнал постъпил на „зелен“ телефон в РИОСВ-Враца относно намерен в безпомощно състояние Бял щъркел | РИОСВ-Враца | Птицата е млад екземпляр и е открита на поляна в с. Борован, правейки опит да излети, но неуспешно. Щъркелът е жизнен без видими следи от наранявания и счупвания или кръв по оперението. Птицата е транспортирана незабавно за временно настаняване и лечение в спасителен център за диви животни, гр. Стара Загора. |
| 6. | 21.08..2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца относно незаконно изсипване на изкопни земни маси в частен имот. | РИОСВ-Враца Община Враца | При извършената проверка на място е констатирано, че се касае за изсипване на земни маси, с цел подравняване на собствен частен терен. Дейностите се извършват от собственика на имота. |
| 7. | 27.08.2020г. | Сигнал постъпил на „дежурен“ телефон на РИОСВ-Враца | Сигнал постъпил на „дежурен“ телефон на РИОСВ-Враца относно намерен малък ястреб в безпомощно състояние. | РИОСВ-Враца | Птицата е намерена около реката в гр. Криводол в безпомощно състояние. При проверката от експерти на РИОСВ-Враца бе установено, че птицата е от вида Малък ястреб /Accipiter nisus/, разред Соколоподобни. Има видимо нараняване на едното крило, поради което не може да лети. За установяване на състоянието й и оказване на медицинска помощ, птицата е изпратена във ветеринарна клиника „Добро хрумване“ – гр. София.Всички хищни птици на територията на страната са защитени видове, включени в Приложение 3 на Закона за биологичното разнообразие /ЗБР/. Видът е включен и в Червената книга на Р България. Съгласно чл. 39 от ЗБР, лице, което е намерило екземпляр в безпомощно състояние или мъртъв екземпляр, без умисъл е ранило или убило екземпляр от животински вид от приложение №3, е длъжно да уведоми за това най-близкия регионален орган на Министерството на околната среда и водите или на Изпълнителната агенция по горите в срок до 3 дни. |